Document ID: 32003R0165

Κανονισμός (ΕΚ) αριθ. 165/2003 της Επιτροπής
της 30ής Ιανουαρίου 2003
για τη δεύτερη δημοσίευση των ποσοτήτων ορισμένων βασικών προϊόντων που μπορούν να τεθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000(2),
τον κανονισμό (ΕΚ) αριθ. 1488/2001 της Επιτροπής, της 19ης Ιουλίου 2001, που ορίζει τους κανόνες για την εφαρμογή του κανονισμού (ΕΚ) αριθ. 3448/93 του Συμβουλίου όσον αφορά την υπαγωγή ορισμένων ποσοτήτων μερικών βασικών προϊόντων που υπάγονται στο παράρτημα Ι της συνθήκης για την ίδρυση της Ευρωπαϊκής Κοινότητας υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων(3), και ιδίως το άρθρο 22,
Εκτιμώντας τα ακόλουθα:
(1) Σύμφωνα με το άρθρο 21 παράγραφος 1 του κανονισμού (EΚ) αριθ. 1488/2001, το 60 % των ποσοτήτων μερικών βασικών προϊόντων που δημοσιεύθηκαν στον κανονισμό (ΕΚ) αριθ. 1739/2002 της 30ής Σεπτεμβρίου 2002 για την αρχική δημοσίευση των ποσοτήτων μερικών βασικών προϊόντων που μπορούν να υπαχθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων(4) διατέθηκε με το πρώτο τμήμα έκδοσης πιστοποιητικών.
(2) Σύμφωνα με τον κανονισμό (ΕΚ) 1488/2001, η ποσότητα που περιγράφεται στο άρθρο 11 του κανονισμού (ΕΚ) αριθ. 3448/93 αποτέλεσε αντικείμενο τακτικής αναθεώρησης από την Επιτροπή και εξέτασης από την ομάδα εμπειρογνωμόνων. Η Επιτροπή καθόρισε ότι θα πρέπει να πραγματοποιηθεί δεύτερη δημοσίευση των διαθεσίμων ποσοτήτων.
(3) Οι εναπομένουσες ποσότητες ορισμένων βασικών προϊόντων, όπως ορίζονται με τον οκταψήφιο κωδικό τους στην συνδυασμένη ονοματολογία, που μπορούν να υπαχθούν υπό το καθεστώς της ενεργητικής τελειοποίησης για την παραγωγή μεταποιημένων προϊόντων χωρίς προηγούμενη εξέταση των οικονομικών όρων θα πρέπει επομένως να αποτελέσουν αντικείμενο δεύτερης δημοσίευσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εναπομένουσες ποσότητες ορισμένων βασικών προϊόντων που παρατίθενται στο παράρτημα Ι της συνθήκης που μπορούν να υπαχθούν υπό το καθεστώς ενεργητικής τελειοποίησης χωρίς προηγούμενης εξέταση των νομικών όρων παρουσιάζονται στο παράρτημα του παρόντος κανονισμού δυνάμει του άρθρου 22 του κανονισμού (ΕΚ) αριθ. 1488/2001.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιανουαρίου 2003.

Labels: 3
17